AlmaznayaGroza/cyrillic-language-classification huggingface dataset:
Јужнонемачка тампон држава

Јужнонемачка тампон држава је назив за државу чије је стварање било планирано од стране подунавских Немаца 1941. године. Држава је требало да обухвата делове Југославије, Румуније и Мађарске, односно регије Банат, Бачку и Барању. Према подацима из 1910. године, Немци би чинили само 25% становништва ове државе, док би остатак становништва чинили Мађари, Румуни и Срби. Окупацијом и поделом Југославије, Немци су добили прилику да своје планове остваре само делимично, односно формирали су своју државну управу у југословенском (српском) делу Баната, који званично није успостављен као посебна држава, већ као аутономна територија у саставу Недићеве Србије. Југословенске делове Бачке и Барање које су Немци намеравали да припоје својој планираној држави окупирала је и анектирала Мађарска, док тражени делови Румуније и Мађарске нису ни узимани у обзир за припајање држави подунавских Немаца од стране сила Осовине, с обзиром да су и ове две државе биле чланице тог војног савеза. Поразом Немачке у Другом светску рату и обновом Југославије, нестаје и немачке управе у Банату, а Немци се највећим делом исељавају из земље. == Види још == Дунавске Швабе Окупација Југославије Подручје Војног заповедника у Србији Банат у Другом светском рату СвеСрбија == Референце == Текст о планираној држави Архивирано на веб-сајту Wayback Machine (16. октобар 2015) (на мађарском) Мапа планиране државе Архивирано на веб-сајту Wayback Machine (1. април 2017) (на мађарском)

Source: original
1656 Suomi

1656 Suomi је Марсов тројански астероид са пречником од приближно 7,86 km. Афел астероида је на удаљености од 2,109 астрономских јединица (АЈ) од Сунца, а перихел на 1,645 АЈ. Ексцентрицитет орбите износи 0,123, инклинација (нагиб) орбите у односу на раван еклиптике 25,065 степени, а орбитални период износи 939,614 дана (2,572 године). Апсолутна магнитуда астероида је 13,16 а геометријски албедо 0,155. Астероид је откривен 11. марта 1942. године. == Види још == Астероид Астероидни појас == Спољашње везе == JPL страница за динамику соларног система Орбитални елементи астероида са орбитом блиском Земљи Архивирано на веб-сајту Wayback Machine (9. јул 2009) Астероиди и мале планете, универзитет Харвард JPL подаци о астероиду

Source: original
EcoRV

EcoRV je tip II restrikciona endonukleaza izolovana iz pojedinih vrsta Escherichia coli. Njegov alternativno ime je Eco32I. EcoRV je često korišteni restrikcioni enzim u molekulskoj biologiji. On formira tupe krajeve. Ovaj enzim prepoznaje palindromsku šestobaznu DNK sekvencu ATC-3' i preseca oba lanca na istom mestu. Komplementarna sekvenca je TAG-5'. Nastali tupi krajevi se mogu se lako ligirati mada sa manjom efikasnošću od lepljivih krajeva. == Struktura == Struktura ovog enzima, i nekoliko mutanta, u kompleksu sa DNK sekvencom koju preseca je kristalografski rešena. Osnova enzima se sastoji od petolančene mešovite β-ravni flankirane α-heliksima. Osnova je konzervirana u svim drugim restrikcionim endonukleazama tipa II. Ovaj enzim sadrži N-terminalni dimerizacioni domen formiran od kratkog α-heliksa, dvolančane antiparalne ravni i dugačkog α-heliksa. Taj domen je prisutan samo u EcoRV i PvuII. == Vidi još == EcoRI, nukleazni enzim iz E. coli. EcoRII, nukleazni enzim iz E. coli. FokI, nukleazni enzim iz Flavobacterium okeanokoites.

Source: original
Субјективност

Субјективност у најопштијем смислу означава припадност, представља својство, подстицање од или одношење на субјект. Појам субјективан може имати следећа значења: Унутрашњи, ментални, психички (а не спољашњи, објективан, физички). Особен, индивидуалан, приватан, недоступан већем броју посматрача, несаопштив, интуитиван, непроверљив (а не општи, универзалан, објективан, јаван, проверљив). Једностран, пристрасан, личан, под утицајем жеља, наклоности/ненаклоности, необјективан. Непостојећи, замишљен, илузоран, халуцинаторан (насупрот објективно постојећем, стварном). При разграничењу појмова објективности и субјективности се обично разматрају односи опажајућег субјекта (обично особе) и опаженог или неопаженог објекта. Објекат постоји независно од субјектове перцепције тј. опажања и налазио би се ту где јесте и онакав какав јесте и у случају да није опажен од стране неког субјекта. Стога се објективност често повезује са појмовима реалности, истине и поузданости. Опажајући субјекат може тачно опажати особине објекта или не, па појам субјективности често подразумева могућност грешке и непоузданости. == Види још == Објективност == Спољашњи извори == Subjectivity & Objectivity, Приступљено 25. маја 2011. године (језик: енглески)

Source: original
317

317 је била проста година. == Догађаји == Лициније признаје Константина као старијег цара и погубљује Валерија Валента. Шеснаест краљевстава: Јингвен (касније Јуан од Џина) бежи са остацима династије Ђин и племићких породица на југ. Он насљеђује цара Мина од Ђина као првог владара источне династије Јин и одлучује да Јианканг учини својом новом престолницом. Најраније историјски потврђено спомињање чаја је забележено, иако су Кинези пили напитак вековима пре тога. === Март === 1. март - Цар Константин Велики и савладар Лициније своје синове Криспа, Константина II и Лицинија II уздижу у цезаре. После оваквог уређења Константин влада Панонијом и Македонијом и оснива своју резиденцију у Сирмијуму, одакле припрема поход против Гота и Сармата. == Види још == Списак датума Списак година Списак деценија Списак векова Списак миленијума

Source: original
Куп пет нација 1910.

Куп пет нација 1910. (службени назив: 1910 Five Nations Championship) је било 29. издање овог најелитнијег репрезентативног рагби такмичења Старог континента. а 1. издање Купа пет нација. Од ове године, Француска се прикључила такмичењу у коме су некада учествовале само острвске рагби репрезентације. Куп су освојили Енглези. == Такмичење == Велс - Француска 49-14 Енглеска - Велс 11-6 Шкотска - Француска 27-0 Велс - Шкотска 14-0 Енглеска - Ирска 0-0 Ирска - Шкотска 0-14 Француска - Енглеска 3-11 Ирска - Велс 3-19 Шкотска - Енглеска 5-14 Француска - Ирска 3-8

Source: original
Спутњик (Мурманска област)

Спутњик (рус. Спутник) насељено је место на крајњем северозападу европског дела Руске Федерације. Налази се на северозападу Мурманске области и административно припада њеном Печеншком рејону. Насеље има статус војног града Русије. Према подацима са пописа становништва 2010. у насељу је живело 2.061 становника. == Географија == Насеље Спутњик налази се у северозападном делу Мурманске области, на северу Печеншког рејона. Лежи недалеко од десне обале реке Печенге на надморској висини од 83 метра. Налази се на око 7 километара југоисточно од варошице Печенге. Налази се на деоници магистралног друма Р21 који повезује Печенгу са Мурманском. == Историја == Све до 1960. локалитет је био познат под именом 139. километар на аутопуту Мурманск−Печенга (рус. 139 км шоссейной дороги Мурманск - Печенга). == Демографија == Према подацима са пописа становништва 2010. у насељу је живело 2.061 становника. == Види још == Печеншки рејон Мурманска област == Спољашње везе == Званични веб-сајт администрације Печеншког рејона Детаљнија топографска мапа подручја

Source: original
Зона Дрина у фудбалу

Зона Дрина је једна од зонских лига у фудбалу. Зоне су четврти ниво лигашких фудбалских такмичења у Србији. Виши степен такмичења је Српска лига Запад, а нижи су три окружне лиге - Мачванска, Колубарска и Златиборска. Лига је формирана 2009. године. Угашена је 2018. године, приликом реорганизације такмичења четвртог ранга на територији Фудбласког савеза региона Западне Србије, заједно са Зоном Дунав и Зоном Морава. Уместо њих настале су четири нове зоне - Западно-моравска, Колубарско-мачванска, Подунавско-шумадијска и Шумадијско-рашка. У Колубарско-мачванску зону прешла је већина клубова који су се у сезони 2017/18. такмичили у Зони Дрина. Све четири зоне су угашене на крају сезоне 2023/24, након шест година постојања. Тада је стање враћено на оно из сезоне 2017/18. - обновљене су три некадашње зоне, међу којима је и ова. == Спољашње везе == Званични веб-сајт ФСРЗС Зона Дунав у фудбалу на сајту srbijasport.net

Source: original
Незгода

Незгода или несрећа је израз који у најширем смислу означава сваки догађај који има нежељене последице попут смрти или повреде његових учесника, односно уништења, онеспособљавања или оштећења неке ствари. Удесом се по правилу означавају догађаји који настају првенствено услед специфичног сплета околности, а не нечије намере; обично се догађају током обављања неке активности (рад или рекреација). Уколико је реч о догађају са релативно благим или отклоњивим последицама, обично се користи израз "незгода”, а уколико се ради о догађају са тешким последицама (најчешће везаним уз бродове или важне економске објекте) користи се реч "хаварија”. Најтеже незгоде се често називају катастрофама.

Source: original
Европско првенство у атлетици у дворани 1988 — скок увис за мушкарце

Такмичење у скоку увис у мушкој конкуренцији на 19. Европском првенству у атлетици у дворани 1988. године одржано је 5. марта. у Дворани спорта у Будимпешти, (Мађарска). Титулу европског првака освојену на Европском првенству у дворани 1987. у Лијевену одбранио је Патрик Шеберг из Шведске. == Земље учеснице == Учествовала су 14 скакача увис из 11 земаља. == Најбољи европски резултати у 1988. години == Десет најбољи европски такмичари у скоку увис у дворани 1988. године пре почетка првенства (20. марта 1987), имали су следећи пласман на европској и светској ранг листи. (СРЛ) Такмичари чија су имена подебљана учествују на ЕП 1988. === Финале === Подебљани лични рекорди су и национални рекорди земље коју такмичарка представља == Види још == Освајачи медаља на европским првенствима у дворани - скок увис за мушкарце Развој рекорда европских првенстава у атлетици у дворани - скок увис за мушкарце == Спољашње везе == Комплетни резултати са ЕПд 1988. сајт maik-richter.de Резултати ЕПд 1988 на сајту todor66.com Европско првенство у дворани 1988. на сајту ЕАА.

Source: original
Sasuke

Sasuke (jap. SASUKE (サスケ)) japanski je sportsko-zabavni TV specijal u kome učestvuje sto takmičara koji imaju zadatak da pređu četiri staze sa preprekama. Van Japana se u velikom broju zemalja prikazuje redigovana verzija pod nazivom Nindža ratnici (engl. Ninja Warrior). Sasuke se prikazuje na televiziji Tokyo Broadcasting System (TBS) između sezona japanskih TV drama, a svaki trosatni specijal prikazuje celo takmičenje, kojih je do 2008. godine održano dvadeset i jedno. U proseku je prikazivan jedan specijal po sezoni (dvaput godišnje), od 26. septembra 1997. Do desetog takmičenja u jesen 2002, SASUKE je prikazivan kao specijalni deo serijala Nepobedive Banzuke (jap. 筋肉番付, транслит. Kinniku Banzuke, engl. Unbeatable Banzuke), ali je postao zaseban program kada je prestalo prikazivanje ovog serijala. Pretpostavlja se da je serijal nazvan po čuvenom nindži iz japanskog folklora po imenu Sarutobi Sasuke (jap. 猿飛佐助), s tim da naziv emisije nije napisan kandžijem već velikim slovima latinice.

Source: original
Пријатељска утакмица

Пријатељска утакмица је спортски догађај код ког се слабо или уопште не узимају у обзир статистика, рејтинг или примања играча и обично су без резултатског значаја. Како у индивидуалним тако и у екипним спортовима, служе да би се играчи припремили за учешће на неком такмичењу или почетку спортске сезоне у којој се такмиче. Код екипних спортова имају улогу да тренер или менаџер тима изврши селекцију играча који ће наступати на надолазећем турниру или лиги. У фудбалу, поред наведених разлога, на репрезентативном нивоу, пријатељске утакмице се одигравају и у слободним данима квалификација репрезентација. На њима се дозвољава већи број измена на утакмици од стандардних 3 (буде их по 7 или 8). Ако играч добије црвени картон или скупи неколико жутих картона на више утакмица, као и на такмичарском нивоу, може добити суспензију коју је потребно одрадити. Пријатељске утакмице се рачунају у званичну статистику репрезентативне каријере фудбалера као и голови постигнути на њима. У пријатељске утакмице могу да спадају и хуманитарне утакмице на којима се скупља новац потребан за лечење једне или више особа.

Source: original
Међународни атлетски митинг Мухамед VI 2018.

Међународни атлетски митинг Мухамед VI 2018. одржан је 13. јула 2018. на стадиону Prince Moulay Abdellah Stadium у Рабату (Мароко). Ово је девети од 14 атлетских митинга ИААФ Дијамантске лиге 2018. == Сатница == Времена су дата према локалном времену UTC +1. == Резултати по дисциплинама == , == Такмичење је одржано 13. јула 2018. године у 20:34. == Такмичење је одржано 13. јула 2018. године у 19:23. == Такмичење је одржано 13. јула 2018. године у 21:38. == Спољашње везе == Сајт ИААФ Дијамантске лиге Резултати такмичења на сајту ИААФ Комплетни резултати митинга Освојени бодови после 9. митинга

Source: original
Стадион МОЛ арена Шошто

Стадион МОЛ арена Шошто (мађ. MOL Aréna Sóstó) је стадион у Секешфехервару, Мађарска. Стадион се највише користи за клубски фудбал. Користе га ФК МОЛ Фехервар. Стадион прима 14.201 гледалаца. == Историја == Изградња стадиона је коштала 13,98 милијарди форинти (HUF). Стадион је изграђен по нацрту три архитекта Агнеш Страјт, Октавијан Буритс и Ласла Петерфија. Стадион је отворен 21. новембра 2018. године утакмицом ФК МОЛ Фехервар против ФК Ујпешта, утакмицом шестог кола Мађарске прве лиге сезона 2018/19.. Утакмица је завршена победом домаћина са 1:0. Први гол на овом стадиону постигао је Роланд Јухас у 58. минуту игре. == Спољашње везе == Стадион на magyarfutball.hu Слике стадиона на www.stadiumdb.com

Source: original
Раиса Горбачова

Раиса Максимовна Горбачова (рус. Раи́са Макси́мовна Горбачёва; Рупцовск, 5. јануар 1932 -Минстер, 20. септембар 1999) била је супруга совјетског политичара и последњег председника СССР-а Михаила Горбачова. Позната је по хуманитарном раду и формирању програма за збрињавање деце оболеле од рака. == Биографија == Раиса је рођена у Сибиру у Совјетском Савезу 1932. године и претрпела је многе тешкоће њене руске генерације. И њену породицу су закачиле Стаљинове чистке током тридесетих година 20. века. Њен деда по мајци је ухапшен и одведен у гулаг где је и погубљен. Студије је завршила на Московском универзитету. Ту је добила већи осећај интелектуалне слободе, нарочито после смрти Стаљина 1953. године. Дипломирала је на Московском универзитету 1954. и од 1955. године, пратила је свог мужа на дужности комунистичког официра у Ставропољу. 1958. године родила је једино дете, ћерку Ирину. Напретком свог мужа у комунистичкој хијерархији вратили су се у Москву, а она је почела да ради као предавач на Московском Универзитету. Михаил 1985. године постаје председник СССР. Горбачов је приликом свих јавних наступа и посета био уз своју жену, што је била новина бар на подручју Совјетског Савеза. Шта више, то је од народа схваћено да се превише меша у политике одлуке. Многи су сматрали да одређене одлуке самог председника имају везе управо са Раисом. Академик Александар Јаковљев, који је био врло близак Горбачову у време његове владавине, је негирао те приче. Потврђивао је да је била на већини званичних разговора, али да је њено мешање било меко и ненаметљиво. Августа 1991. после пуча Раиса је била у изузетно тешком психичком стању. Пуч је имао много дубљи ефекат на њу него на њеног мужа. 1993. године доживела је мождани удар. === Смрт и заоставштина === У јулу 1999. године дијагностикована јој је леукемија, али је извесно боловала од ове болести много пре тога. Убрзо након тога са породицом путује у Немачку у чувену болницу у Минстеру, где је два месеца добијала терапију. Ипак нису успели да је сачувају па је умрла 20. септембра 1999. године. Остаће упамћена и по хуманитарном раду. Оформила је многе фондове који су за циљ имали очување Руске културне баштине, проналажењу младих талената али и збрињавању деце оболеле од рака. 2006. године њена фамилија је организовала фондацију којој су дали њено име, чији је циљ подршка деци оболелој од рака. == Види још == Михаил Горбачов == Спољашње везе == Смрт Раисе Горбачове Архивирано на веб-сајту Wayback Machine (18. октобар 2017) (језик: енглески)Raisa Gorbachev Biography

Source: original
Конференција о агротуризму - АГРОТОП

Конференција о агротуризму - АГРОТОП је научно-стручна конференција која се одржава у Прокупљу и чији је организатор Одсек за пољопривредно-прехрамбене студије. Циљ конференције је развој агротуризма у Прокупљу и Топличком округу, уз верски, вински, бањски, културно-историјски и рекреативни туризам. Прва конференција одржана је 04.6.2021. године под називом "Значај агротуризма на развој локалне заједнице“ у сарадњи са Туристичком организацијом Прокупља. Друга конференција, под називом "Значај руралног туризма у развоју руралних подручја Србије“, одржана је 9. јуна 2022. године. Трећа конференција о агротуризму - АГРОТОП 2023 одржана је 11. и 12. јула 2023. године под називом " Актуелни изазови на пољу туризма - пољопривреде хране“. Конференција је у трећој години добила и међународни карактер. Први дан - 11.07.2023. године, представљени су радови у пет секција: агротуризам, биљна производња, анимална производња, прехрамбена технологија и заштита биља. Другог дана конференције одржана је постер презентација радова.

Source: original
Научно новинарство

Научно новинарство преноси открића науке јавности. Поље обично подразумева интеракцију између научника, новинара и јавности. == Циљ научног новинарства == Циљ научног новинарства је да пружи веома детаљне и специфичне информација, до којих научници долазе, у форми коју јавност може да разуме и цени. Научни новинари често немају обуку у научним дисциплинама које покривају. Неки су дипломирали неку научну област, пре него што су постали новинари. Међутим, потребно је да имају искуства са писање, да би се бавили овим новинарством. Добра припрема за интервјуе, па чак и варљиво једноставна питања као што су: "Шта то значи за људе на улици?" често могу да помогну научним новинарима да развију материјал који је намењена публици. == Статус научног новинарства == Са недостатком финансија у новинама и другим медијима, све мање новинара се бави овим новинарством. Слично томе, тренутно је веома мали број новинара у традиционалним медијима, који пишу више чланака о новим наукама, попут нанотехнологије. У јануару 2012. године, само недељу дана након што је Дневна клима изјавила да је у свету покривеност климатских промена у паду од 2012. и да је међу пет највећих америчких дневних листова, Тајмс објавио највише чланака. Њујорк Тајмс је објавио да укида рубрику о животној средини и спаја новинаре који су ту радили, са осталим одељењима. Покривеност науке у традиционалним медијима, попут новина, часописа, радио и телевизијским вести, је замењена интернетом. У априлу 2012. године, Њујорк Тајмсу су додељене две Пулицерове награде, за онлајн чланке. Интернет у суштини пружа неограничене информације о великом броју питања, која се могу добити било где и без напора. Светска мрежа такође нуди могућности да се грађани повежу са другима, путем друштвених медија. Писање о науци на блоговима има своје предности, али и своје мане. === Критике === Научне новинаре редовно критикују због погрешног извештавања научних прича. На пример, код климатских промена, се оставља утисак у јавности да су несугласице унутар научне заједнице много веће, него што заправо јесу. Наука је заснована на експерименталним доказима, тестирањима, а не догмама и расправа је нормална активност. Многи научни часописи, уз новине попут Њујорк Тајмс и Популар сајенц, обликују свој стил писања релативно високо образованим читаоцима. Многи универзитети и истраживачке институције фокусирају много својих напора обраћању медијима за медијску покривеност. Многи представници фармацеутских кућа су на удару због давања бесплатног оброка лекарима који промовишу њихове нове лекове. Критичари научних новинара тврде да они треба да открију да ли су индустријске групе платиле новинаре да путују, или да ли је новинар добио бесплатне оброке или друге поклоне. Научно новинарство се налази под лупом, због чињенице да комбинује неопходне послове новинара са истражним поступком научника. Већина научних новинара почиње своју каријеру као научник или новинар и прелази на научну комуникацију. == Типови научног новинарства == Постоје различити типови научног новинарства. Неки од примера могу бити научни часописи, научно популарне књиге, блогови...

Source: original
Стваралаштво

Стваралаштво или креативност је способност стварања нечег новог вештином маште, било да је реч о новом решењу неког проблема, новом методу или направи, или новом уметничком предмету или форми. Овај термин обично се односи на богатство идеја и оригиналност размишљања, али и практичност рада. == Дефиниција == У резимеу научног истраживања о стваралаштву, Мајкл Мамфорд сугерише: "У току последње деценије, међутим, изгледа да смо постигли општи договор да креативност укључује производњу нових, корисних производа” (Mumford, 2003, pp. 110), или, према речима Роберта Стернберга, продукција "нечег оригиналног и вредног” Аутори су се драматично разишли у својим прецизним дефиницијама изван ових општих истоветности: Питер Меусбергер сматра да у литератури може бити пронађено преко сто различитих анализа. Илустрацијије ради, једна дефиниција коју је дао Е. Пол Торанс описала је креативност као "процес постајања осетљив на проблеме, недостатке, празнине у знању, недостајуће елементе, дисхармоније и тако даље; идентификовање потешкоће; трагања за решењима, прављеса претпоставки или формулисања хипотеза о недостацима: тестирање и поновно тестирање тих хипотеза и евентуално њихово модификовање и поновно тестирање; и на крају саопштавање резултата.” Креативност се углавном разликује од иновације, нарочито када је нагласак на примени. На пример, Тереза Амабил и Прат (2016) креативност дефинишу као продукцију нових и корисних идеја а иновацију као примену креативних идеја, док OECD и Eurostat наводе да је "иновација више од нове идеје или проналаска. Иновација захтева имплементацију, били стављањем у активну употребу или стављањем на располагање другим странама, фирмама, појединцима или организацијама.” == Види још == Опус == Спољашње везе == Raphael DiLuzio (2012-06-28) on 7 Steps of Creative Thinking

Source: original